CELEX: C2006/036/15
Language: sk
Date: 2006-02-11 00:00:00
Title: Rozsudok Súdneho dvora (tretia komora) z  15. decembra 2005  vo veci C-63/04 [návrh na začatie prejudiciálneho konania podaný High Court of Justice (England & Wales), Chancery Division]: Centralan Proprety Ltd proti Commissioners of Customes & Excise (Šiesta smernica o DPH — Článok 20 ods. 3 — Investičný majetok — Odpočet dane na vstupe — Úprava odpočtov — Nehnuteľný majetok — Scudzenie prostredníctvom dvoch prepojených plnení, jedného oslobodeného od dane a druhého zdaniteľného — Rozdelenie)

11.2.2006   
            
            
               SK
            
            
               Úradný vestník Európskej únie
            
            
               C 36/9
            
         
      ROZSUDOK SÚDNEHO DVORA
   
   (tretia komora)
   z 15. decembra 2005
   vo veci C-63/04 [návrh na začatie prejudiciálneho konania podaný High Court of Justice (England & Wales), Chancery Division]: Centralan Proprety Ltd proti Commissioners of Customes & Excise (1)
   
   (Šiesta smernica o DPH - Článok 20 ods. 3 - Investičný majetok - Odpočet dane na vstupe - Úprava odpočtov - Nehnuteľný majetok - Scudzenie prostredníctvom dvoch prepojených plnení, jedného oslobodeného od dane a druhého zdaniteľného - Rozdelenie)
   (2006/C 36/15)
   Jazyk konania: angličtina
   Vo veci C-63/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím High Court of Justice (England & Wales), Chancery Division (Spojené kráľovstvo) z 21. februára 2003 a doručený Súdnemu dvoru 13. februára 2004, ktorý súvisí s konaním: Centralan Proprety Ltd proti Commissioners of Customes & Excise, Súdny dvor (tretia komora), v zložení: predseda tretej komory A. Rosas, sudcovia A. La Pergola, J.-P. Puissochet, U. Lõhmus a A. Ó Caoimh (spravodajca), generálna advokátka: J. Kokott, tajomník: L. Hewlett, hlavná referentka, vyhlásil 15. decembra 2005 rozsudok, ktorého výrok znie:
   Článok 20 ods. 3 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 95/7/ES z 10. apríla 1995, má byť vykladaný v tom zmysle, že ak sa osobe udelí právo nájmu investičného majetku na 999 rokov za uhradenie značnej odmeny a ak sa reziduálne vlastnícke právo („freehold reversion“) k tomuto majetku postúpi o tri dni neskôr na inú osobu za omnoho nižšiu cenu, zatiaľ čo tieto dve plnenia
   
               —
            
            
               sú neoddeliteľne prepojené a
            
         
               —
            
            
               pozostávajú z prvého plnenia, ktoré je oslobodené od dane, a z druhého plnenia, ktoré je zdaniteľné,
            
         
               —
            
            
               a ak tieto plnenia predstavujú dodávky v zmysle článku 5 ods. 1 tejto smernice z dôvodu prevodu práva nakladať s týmto investičným majetkom ako vlastník,
            
         na predmetný majetok sa pozerá až do uplynutia obdobia povoleného na úpravu, akoby bol používaný na hospodársku činnosť, ktorá sa považuje za čiastočne zdaniteľnú a čiastočne oslobodenú od dane podľa pomeru hodnôt obidvoch plnení.
   
      (1)  Ú. v. EÚ C 85, 3.4.2004.